CELEX: 32021R0128
Language: sk
Date: 2021-02-03 00:00:00
Title: Vykonávacie nariadenie Komisie (EÚ) 2021/128 z 3. februára 2021, ktorým sa stanovuje čistý zostatok vyčlenený na výdavky EPZF

4.2.2021   
               
               
                  SK
               
               
                  Úradný vestník Európskej únie
               
               
                  L 40/8
               
            
         VYKONÁVACIE NARIADENIE KOMISIE (EÚ) 2021/128
         z 3. februára 2021,
         ktorým sa stanovuje čistý zostatok vyčlenený na výdavky EPZF
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1306/2013 zo 17. decembra 2013 o financovaní, riadení a monitorovaní spoločnej poľnohospodárskej politiky a ktorým sa zrušujú nariadenia Rady (EHS) č. 352/78, (ES) č. 165/94, (ES) č. 2799/98, (ES) č. 814/2000, (ES) č. 1290/2005 a (ES) č. 485/2008 (1), a najmä na jeho článok 16 ods. 2,
         keďže:
         
                     (1)
                  
                  
                     V súlade s článkom 16 ods. 1 nariadenia (EÚ) č. 1306/2013 má ročný strop výdavkov Európskeho poľnohospodárskeho záručného fondu (EPZF) na roky 2021 až 2027 zodpovedať maximálnym sumám určeným pre čiastkový strop výdavkov súvisiacich s trhom a priamymi platbami, ktoré sú stanovené v prílohe I k nariadeniu Rady (EÚ, Euratom) 2020/2093 (2).
                  
               
                     (2)
                  
                  
                     V súlade s článkom 11 ods. 6 tretím pododsekom nariadenia Európskeho parlamentu a Rady (EÚ) č. 1307/2013 (3) Komisiu niekoľko členských štátov informovalo o svojom rozhodnutí súvisiacom so znížením sumy priamych platieb podľa článku 11 ods. 1 uvedeného nariadenia a o výslednom odhadovanom výsledku zníženia za kalendárny rok 2020. Podľa článku 7 ods. 2 uvedeného nariadenia sa má odhadovaný výsledok zníženia platieb sprístupniť ako podpora Únie financovaná z Európskeho poľnohospodárskeho fondu pre rozvoj vidieka (EPFRV).
                  
               
                     (3)
                  
                  
                     V súlade s článkom 14 ods. 1 šiestym pododsekom nariadenia (EÚ) č. 1307/2013 Komisiu niekoľko členských štátov informovalo o svojom rozhodnutí sprístupniť v rozpočtovom roku 2021 ako dodatočnú podporu z EPFRV určitý percentuálny podiel svojho ročného vnútroštátneho stropu pre priame platby na kalendárny rok 2020.
                  
               
                     (4)
                  
                  
                     V súlade s článkom 14 ods. 2 šiestym pododsekom nariadenia (EÚ) č. 1307/2013 Komisiu niekoľko členských štátov informovalo o svojom rozhodnutí sprístupniť ako priame platby na kalendárny rok 2020 určitú sumu podpory, ktorá sa má financovať z EPFRV v rozpočtovom roku 2021.
                  
               
                     (5)
                  
                  
                     Následne došlo k úprave príslušných vnútroštátnych stropov stanovených v prílohách II a III k nariadeniu (EÚ) č. 1307/2013.
                  
               
                     (6)
                  
                  
                     V súlade s článkom 2 ods. 1 nariadenia Rady (EÚ, Euratom) 2020/2093 sa má čiastkový strop pre výdavky súvisiace s trhom a priame platby viacročného finančného rámca stanoveného v prílohe I k uvedenému nariadeniu upraviť v rámci technických úprav stanovených v článku 4 uvedeného nariadenia po presunoch medzi EPFRV a priamymi platbami.
                  
               
                     (7)
                  
                  
                     Preto je potrebné upraviť čistý zostatok, ktorý je k dispozícii na výdavky EPZF na rozpočtové roky 2021 až 2027. V záujme jasnosti by sa mali sumy, ktoré sa majú vyčleniť pre EPFRV, zároveň zverejniť,
                  
               PRIJALA TOTO NARIADENIE:
         
            Článok 1
            V prílohe sa stanovuje čistý zostatok, ktorý je vyčlenený na výdavky Európskeho poľnohospodárskeho záručného fondu na rozpočtové roky 2021 až 2027.
         
         
            Článok 2
            Toto nariadenie nadobúda účinnosť siedmym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 3. februára 2021
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 347, 20.12.2013, s. 549.
         
            (2)  Nariadenie Rady (EÚ, Euratom) 2020/2093 zo 17. decembra 2020, ktorým sa stanovuje viacročný finančný rámec na roky 2021 až 2027 (Ú. v. EÚ L 433I, 22.12.2020, s. 11).
         
            (3)  Nariadenie Európskeho parlamentu a Rady (EÚ) č. 1307/2013 zo 17. decembra 2013, ktorým sa ustanovujú pravidlá priamych platieb pre poľnohospodárov na základe režimov podpory v rámci spoločnej poľnohospodárskej politiky a ktorým sa zrušuje nariadenie Rady (ES) č. 637/2008 a nariadenie Rady (ES) č. 73/2009 (Ú. v. EÚ L 347, 20.12.2013, s. 608).
      
      
         
            PRÍLOHA
            
               Vykonávacie nariadenie Komisie, ktorým sa stanovuje čistý zostatok vyčlenený na výdavky EPZF
            
            
                        (v mil. EUR)
                     
                  
                        Rozpočtový rok
                     
                     
                        Sumy vyčlenené pre EPFRV
                     
                     
                        Sumy presunuté z EPFRV
                     
                     
                        Čistý zostatok vyčlenený na výdavky EPZF
                     
                  
                        Článok 14 ods. 1 nariadenia (EÚ) č. 1307/2013
                     
                     
                        Článok 7 ods. 2 nariadenia (EÚ) č. 1307/2013
                     
                     
                        Článok 14 ods. 2 nariadenia (EÚ) č. 1307/2013
                     
                  
                        2021
                     
                     
                        1 099,539 
                     
                     
                        58,165 
                     
                     
                        600,658 
                     
                     
                        40 367,954 
                     
                  
                        2022
                     
                     
                         
                     
                     
                         
                     
                     
                         
                     
                     
                        41 257,000 
                     
                  
                        2023
                     
                     
                         
                     
                     
                         
                     
                     
                         
                     
                     
                        41 518,000 
                     
                  
                        2024
                     
                     
                         
                     
                     
                         
                     
                     
                         
                     
                     
                        41 649,000 
                     
                  
                        2025
                     
                     
                         
                     
                     
                         
                     
                     
                         
                     
                     
                        41 782,000 
                     
                  
                        2026
                     
                     
                         
                     
                     
                         
                     
                     
                         
                     
                     
                        41 913,000 
                     
                  
                        2027
                     
                     
                         
                     
                     
                         
                     
                     
                         
                     
                     
                        42 047,000